CELEX: 62010CN0378
Language: lv
Date: 2010-07-28 00:00:00
Title: Lieta C-378/10: Lūgums sniegt prejudiciālu nolēmumu, ko 2010. gada 28. jūlijā iesniedza Magyar Köztársaság Legfelsőbb Bírósága (Ungārijas Republika) — VALE Építésí Kft.

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 317/13
            
         Lūgums sniegt prejudiciālu nolēmumu, ko 2010. gada 28. jūlijā iesniedza Magyar Köztársaság Legfelsőbb Bírósága (Ungārijas Republika) — VALE Építésí Kft.
   
   (Lieta C-378/10)
   ()
   2010/C 317/25
   Tiesvedības valoda — ungāru
   
      Iesniedzējtiesa
   
   
      Magyar Köztársaság Legfelsőbb Bírósága
   
   
      Lietas dalībnieki pamata procesā
   
   
      Prasītāja: VALE Építésí Kft.
   
      Prejudiciālie jautājumi
   
   
               1)
            
            
               Vai uzņēmējai dalībvalstij ir jāņem vērā EKL 43. pants un EKL 48. pants gadījumā, ja sabiedrība, kas dibināta kādā citā dalībvalstī (izcelsmes dalībvalsts), pārceļ savu juridisko adresi uzņēmējā dalībvalstī un šajā sakarā tā tiek izslēgta no izcelsmes dalībvalsts komercreģistra, sabiedrības īpašnieki apstiprina jauno dibināšanas aktu saskaņā ar uzņēmējas dalībvalsts tiesībām un šī sabiedrība lūdz to reģistrēt uzņēmējas dalībvalsts komercreģistrā atbilstoši uzņēmējas dalībvalsts tiesībām?
            
         
               2)
            
            
               Gadījumā, ja atbilde uz pirmo jautājumu ir apstiprinoša, vai EKL 43. pants un EKL 48. pants ir jāinterpretē tādējādi, ka tie nepieļauj (uzņēmējas) dalībvalsts tiesību aktus vai praksi, kas liedz sabiedrībai, kura ir likumīgi dibināta kādā citā dalībvalstī (izcelsmes dalībvalstī), pārcelt savu juridisko adresi uz uzņēmēju dalībvalsti un turpināt tajā savu darbību saskaņā ar šīs pēdējās dalībvalsts tiesībām?
            
         
               3)
            
            
               Vai saistībā ar atbildi uz otro jautājumu ir nozīme tam, ar kādu pamatojumu uzņēmēja dalībvalsts atsaka sabiedrībai reģistrāciju reģistrā, konkrēti:
               
                           —
                        
                        
                           tam, ka dibināšanas aktā, kas tiek iesniegts uzņēmējā dalībvalstī, sabiedrība norāda sabiedrību, kas bija dibināta izcelsmes dalībvalstī un kas ir izslēgta no tās komercreģistra, kā savu tiesību priekšteci un lūdz norādīt minēto pēdējo sabiedrību kā tās tiesību priekšteci uzņēmējas dalībvalsts komercreģistrā?
                        
                     
                           —
                        
                        
                           jautājumam, vai gadījumā, ja notiek starptautiskā reorganizācija Kopienas iekšienē, uzņēmējai valstij, izskatot sabiedrības reģistrācijas pieteikumu, ir pienākums ņemt vērā izcelsmes dalībvalstī izdoto aktu, ar kuru norāde uz juridiskās adreses pārcelšanu ir iekļauta minētās dalībvalsts komercreģistrā, un, ja tai tas ir jāņem vērā, tad kādā mērā?
                        
                     
         
               4)
            
            
               Vai uzņēmēja dalībvalsts, izskatot reģistrācijas pieteikumu, ko šajā dalībvalstī ir iesniegusi sabiedrība, kas veic starptautisko reorganizāciju Kopienas iekšienē, var piemērot tās iekšējo tiesību normas attiecībā uz sabiedrību reorganizāciju valsts līmenī, proti, pieprasot minētajai sabiedrībai, lai tā izpildītu visus nosacījumus, kas paredzēti uzņēmējas dalībvalsts iekšējās tiesībās reorganizācijas valsts līmenī gadījumā (piemēram, sagatavot bilanci un aktīvu inventarizāciju), jeb tomēr EKL 43. pants un EKL 48. pants nosaka šai valstij pienākumu nošķirt starptautisko reorganizāciju Kopienas iekšienē no reorganizācijas valsts līmenī, un, ja tas tā ir, tad kādā mērā?